text: এরশাদের অবর্তমানে জাতীয় পার্টির চেয়ারম্যান জিএম কাদের - প্রথম আলো
  নিজস্ব প্রতিবেদক, ঢাকা ০১ জানুয়ারী, ২০১৯
  হুসেইন মুহাম্মদ এরশাদের অবর্তমানে তাঁর ভাই জিএম কাদেরই হবেন জাতীয় পার্টির চেয়ারম্যান। আজ মঙ্গলবার এরশাদ স্বাক্ষরিত চিঠিতে দলের উত্তরসূরির নাম ঘোষণা করেছেন।
  এরশাদ চিঠিতে বলেছেন, 'আমি জাতীয় পার্টির প্রতিষ্ঠাতা চেয়ারম্যান হিসাবে পার্টির সর্বস্তরের নেতা-কর্মী-সমর্থকদের জ্ঞাতার্থে জানিয়ে রাখছি যে, আমার অবর্তমানে পার্টির বর্তমান কো-চেয়ারম্যান জিএম কাদের জাতীয় পার্টির চেয়ারম্যান হিসেবে দায়িত্ব পালন করবেন । আশা করি, পার্টির জাতীয় কাউন্সিল আমার মতো তাঁকেও চেয়ারম্যান নির্বাচিত করে পার্টির সার্বিক দায়িত্ব তাঁকে অর্পণ করবে।'
  চিঠিতে এরশাদ আশা করেন, দলের চেয়ারম্যান হিসেবে যত দিন তিনি দায়িত্ব পালন করবেন তত দিন জিএম কাদের তাঁকে সহযোগিতা করবেন।
  জাতীয় পার্টির চেয়ারম্যান সাংসদ এরশাদ চিকিৎসা নেওয়ার জন্য গত ১০ ডিসেম্বর সিঙ্গাপুরে যান। চিকিৎসা নিয়ে গত ২৬ ডিসেম্বর তিনি দেশে ফিরে আসেন। পরদিন ২৭ ডিসেম্বর সংবাদ সম্মেলনে বক্তব্য রাখেন। এরপর থেকে তিনি রাজধানীর বারিধারা নিজের বাসভবনেই অবস্থান করছেন।
  ৩০ ডিসেম্বর অনুষ্ঠিত নির্বাচনে তিনি ভোট দিতে রংপুর যাননি। নির্বাচনে রংপুর-৩ আসনে জয়ী হয়েছেন এরশাদ।
  এখানেও পরিবারতন্ত্র!! ভেবেছিলাম অন্তত এরশাদ ভিন্ন পথে চলবেন ........
  সম্ভবত সে আর দায়িত্ব পালন করতে পারছেনা। বয়সের কারনে জটিল রাজনৈতিক সিদ্ধান্ত গ্রহন ও বাস্তবায়নে অক্ষম। বেগম খালেদা জিয়া ও অনেকটা তেমনই, নিস্ক্রিয়, কারাগারে। বিএনপি পরিচালিত হচ্ছে স্থায়ী কমিটির মাধ্যমে। দিনে দিনে সবারই দিন শেষ হয়ে আসছে....
  জাতীয় পার্টির এক মাত্র ভালো মানুষ কিন্তু কলিজাটা মুরগীর।
  দেখার বিষয় সকালের এই সিদ্ধান্ত কোন বিকালে বা সন্ধ্যায় এসে আবার বদলে যায়...!!!
  সরকারের চাপে এরশাদ আবার রৌশন এরশাদ কিংবা রাঙ্গাকে চেয়ারম্যান করেতে বাধ্য হবে। ওনার কোন ডিসিশনই চূড়ান্ত না। তাই এইটা নিয়ে নিউজ করার প্রয়োজন ছিল না।
  What a magical land without giving even own vote he is MP!
  এরশাদের ইলেকশন ম্যাজিক ------------------------------ ২০১৪ তে ইলেকশনে না দাড়িয়েও জিতেছেন ২০১৮ তে ভোট না দিয়েও জিতেছেন